Obec Hronská Breznica podľa ustanovenia § 4 ods. 3 písm. c/ a § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov (ďalej len "zákon o miestnom poplatku za rozvoj") sa uznieslo na tomto

**Všeobecne záväznom nariadení č. 1/2020**

**o miestnom poplatku za rozvoj na území obce Hronská Breznica**

**Čl. 1**

**Základné ustanovenia a predmet úpravy**

1. Týmto všeobecne záväzným nariadením obce Hronská Breznica podľa ustanovenia § 11 ods. 4 písm. d) zákona o obecnom zriadení v spojení s § 2 zákona o miestnom poplatku za rozvoj ustanovuje pre územie obce Hronská Breznica, ktoré je tvorené jedným katastrálnym územím Hronská Breznica, miestny poplatok za rozvoj.
2. Toto všeobecne záväzné nariadenie určuje najmä jednotlivé sadzby poplatku podľa druhu stavieb a spresňuje niektoré podmienky výberu a správy poplatku na územní Obce Hronská Breznica.
3. Všetky základné pojmy a podmienky, za ktorých je obec oprávnená tento poplatok na svojom území ustanoviť, sú obsiahnuté v zákona č. 447/2015 Z. z. o miestnom poplatku za rozvoj a o zmene a doplnení niektorých zákonov.

# Čl. 2.

**Vymedzenie predmetu poplatku**

* 1. Predmetom miestneho poplatku za rozvoj je pozemná stavba v katastrálnom území Hronská Breznica
     + Na ktorú je vydané právoplatné stavebné povolenie, ktorým sa povoľuje stavba
     + Ktorá je ohlásená stavebnému úradu
     + Na ktorú je vydané právoplatné rozhodnutie o povolení zmeny stavby pred jej dokončením alebo
     + Ktorá je dodatočne povolená
  2. Predmetom poplatku za rozvoj je stavba podľa ods. 1 tohto článku ak jej uskutočnením vznikne nová alebo ďalšia podlahová plocha jej nadzemnej časti.

# Čl. 3

**Základ poplatku**

Základom poplatku za rozvoj je výmera nadzemnej časti podlahovej plochy realizovanej stavby v m2, ktorá je predmetom poplatku za rozvoj podľa § 2 pričom na účely tohto zákona sa za podlahovú plochu nadzemnej časti realizovanej plochy považuje súčet výmery všetkých miestností nadzemných podlažiach stavby.

# Čl. 4

**Sadzba poplatku pre územie obce Hronská Breznica**

1. Sadzba poplatku pre katastrálne územie obce Hronská Breznica, sa podľa druhu stavby za každý začatý m2 podlahovej plochy nadzemnej časti stavby ustanovuje nasledovne:
   * stavby na bývanie: 3,00 EUR/m2
   * stavby na poľnohospodársku produkciu, skleníky, stavby pre vodné hospodárstvo, stavby využívanie na skladovanie vlastnej poľnohospodárskej produkcie vrátanie stavieb na vlastnú administratívu: 3,00 EUR/m2
   * priemyselné stavby a stavby využívané na skladovanie vrátane stavieb na vlastnú administratívu: 20,00 EUR/m2
   * stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou: 20,00 EUR/m2
   * ostatné stavby: 3,00 EUR/m2

# Čl. 5

**Vznik a zánik poplatkovej a oznamovacej povinnosti**

1. Poplatková povinnosť vzniká dňoch právoplatnosti stavebného povolenia, dňom právoplatnosti rozhodnutia o povolení zmeny stavby pred jej dokončením, dňom právoplatnosti rozhodnutia o dodatočnom povolení stavby alebo dňom ohlásenia stavby stavebnému úradu.
2. Poplatková povinnosť zaniká dňom, ktorým stavebné povolenie stratilo platnosť ak súčasný poplatník nezačal stavbu realizovať.
3. Ak stavba slúži na viaceré účely, poplatník je povinný oznámiť obci najneskôr v deň vzniku poplatkovej povinnosti výmeru podlahovej plochy nadzemnej časti stavby podľa príslušného účelu využitia podlahovej plochy.

# Čl. 6

**Vyrubenie poplatku a splatnosť**

1. Poplatok vyrúbi obec rozhodnutím a vytrúbený poplatok je splatný do 15 dní odo dňa nadobudnutia právoplatnosti rozhodnutia.

# Čl. 7

**Zverejnenie výšky poplatku a jeho použitie**

1. Obec Hronská Breznica zverejní na svojom webovom sídle ku dňu 15.01. kalendárneho roka výšku poplatku za predchádzajúce obdobie.
2. Obec Hronská Breznica zverejní na svojom webovom sídle použitie poplatku za rozvoj, vždy do konca kalendárneho mesiaca nasledujúceho po mesiaci, v ktorom bol poplatok za rozvoj použitý a jeho použitie na rozvoj obce v členení podľa realizovaných projektov.

# Čl.8

**Spoločné a záverečné ustanovenia**

* 1. Všetky ostatné podrobnosti o predmete poplatku, osobe poplatníka, základu poplatku, vzniku a zániku poplatkovej povinnosti, o spôsobe výpočtu poplatku, ako aj o vyrubení, splatnosti, platení, nároku na vrátenie poplatku a o spôsobe použitia výnosov poplatku, ustanovuje zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov.
  2. Nadobudnutím účinnosti tohto všeobecne záväzného nariadenia sa ruší všeobecne záväzné nariadenie č. 2/2017 schválené uznesením č. 7 zo dňa 8.12.2017.
  3. Obecné zastupiteľstvo obce Hronská Breznica toto všeobecné záväzné nariadenie schválilo uznesením č. 5 zo dňa 15.12.2020
  4. Toto všeobecne záväzné nariadenie nadobúda účinnosť 1. januára 2021.

Návrh VZN:

- zverejnený na úradnej tabuli: 25.11.2020

- zverejnený na internetovej stránke obce www.hronskabreznica.sk 25.11.2020

Lehota na predloženie pripomienok k návrhu nariadenia: do 7.12.2017

Schválené VZN zverejnené na úradnej tabuli: 16.12.2020